ALL ออกหุ้นกู้ 200 ลบ. ดอกเบี้ย 6.40% ขายสถาบัน-รายใหญ่ 9-12 ธ.ค.นี้
ALL ออกหุ้นกู้ 200 ลบ. ดอกเบี้ย 6.40% ขายสถาบัน-รายใหญ่ 9-12 ธ.ค.นี้ ระดมเงินลงทุนโครงการในอนาคตในไตรมาส 1/63-เป็นเงินทุนหมุนเวียน
ALL ออกหุ้นกู้ 200 ลบ. ดอกเบี้ย 6.40% ขายสถาบัน-รายใหญ่ 9-12 ธ.ค.นี้ ระดมเงินลงทุนโครงการในอนาคตในไตรมาส 1/63-เป็นเงินทุนหมุนเวียน
20 พ.ย. 2562

บริษัท ออลล์ อินสไปร์ ดีเวลลอปเม้นท์ จำกัด (มหาชน) หรือ ALL ระบุว่า บริษัทยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย้ (ก.ล.ต.) เพื่อออกและเสนอขายหุ้นกู้ของบริษัท ครั้งที่ 2/2562 มูลค่าไม่เกิน 200 ล้านบาท เป็นเสนอขายไม่เกิน 100 ล้านบาท และหุ้นกู้สำรองไม่เกิน 100 ล้านบาท อายุ 1 ปี 6 เดือน ครบกำหนดไถ่ถอน พ.ศ.2564 มีอัตราดอกเบี้ยคงที่ 6.40% ต่อปี ชำระดอกเบี้ยทุกๆ 3 เดือนตลอดอายุหุ้นกู้
ทั้งนี้ บริษัทจะเสนอขายหุ้นกู้ดังกล่าวให้แก่ผู้ลงทุนสถาบัน และ/หรือ ผู้ลงทุนรายใหญ่ ระยะเวลาเสนอขายวันที่ 9, 11-12 ธ.ค.62 โดยมี บล.เคที ซีมีโก้ เป็นผู้จัดการการจัดจำหน่ายหุ้นกู้ โดยมีวัตถุประสงค์นำเงินไปลงทุนโครงการในอนาคต จำนวน 100 ล้านบาท ภายในไตรมาส 1/63 ส่วนที่เหลือจะใช้เพื่อเป็นเงินทุนหมุนเวียน